ภาคแรก: เริ่มออกตัว ภาคสาม: การปิดท้าย
คุณอาจจะประหม่าและทำพลาดได้ ดังนั้น พยายามลดความกดดันให้ตนเองด้วยการหาสถานที่ๆ เป็นส่วนตัวหน่อย หลีกเลี่ยงบริเวณโรงภาพยนตร์และเพื่อนฝูงคนอื่นๆ ไปเป็นสภาพแวดล้อมที่ส่วนตัว เช่น เปิดห้องดูหนังที่บ้าน สวนหย่อมสงบๆ หรือที่รกร้างว่างเปล่าที่ไหนสักแห่งก็ได้   พยายามอย่าปิดไฟมืดสนิทแม้ว่าจะอยากทำก็ตาม คุณอาจคิดว่าความมืดจะช่วยลดความประหม่าและซ่อนความผิดพลาดของตนเองได้ แต่สำหรับมือใหม่แล้ว มันจะยิ่งทำให้สถานการณ์ลำบากมากขึ้นไปอีก นอกจากคุณจะไม่รู้ความเป็นไปของตัวเองแล้ว ยังจะไม่เห็นปฏิกิริยาตอบสนองของแฟนด้วย ดังนั้น เก็บความมืดนี้ไว้ หลังจากที่คุณคุ้นเคยกันสักพักแล้วดีกว่า หากคุณทั้งคู่อยู่กันสองต่อสองในห้องนอนหรือห้องใต้ถุน คุณสามารถหรี่ไฟลงเล็กน้อย โดยไม่ดูเป็นการเชื้อเชิญมากเกินไป สร้างบรรยากาศ ตามใจชอบเลย หากคุณมั่นใจว่าแฟนคุณจะมาหาคุณแบบฉายเดี่ยว และอาจมีการจู๋จี๋กันเกิดขึ้นปิดท้าย คุณควรจัดห้องเตรียมไว้ให้เรียบร้อยและเป็นระเบียบ เพื่อให้มั่นใจว่าไม่มีกลิ่นรบกวนและเชิญชวนให้จู๋จี๋กันได้อย่างสบายใจ โดยไม่มีผู้ปกครองหรือเพื่อนๆ มาขัดจังหวะในเรื่องใดๆ ก็ตาม หากคุณรู้สึกว่า กำลังจะได้มีโอกาสจู๋จี๋กับแฟน พยายามแต่งตัวและรักษากลิ่นกายให้น่าพิสมัย มันจะช่วยเพิ่มความมั่นใจและทำให้คุณดูเย้ายวนเกินห้ามใจ แต่อย่ากังวลในเรื่องเล็กๆ น้อยๆ จนประหม่าเกินไปล่ะ ขอแค่คุณรู้สึกและเห็นว่าตัวเองดูดีที่สุดแล้ว การจู๋จี๋ที่กำลังจะเริ่มขึ้นก็มีโอกาสเป็นไปได้มาก ลองสำรวจเรื่องเหล่านี้ดูก่อนละกัน:  ทำความสะอาดอย่างรวดเร็ว หากคุณไม่มีเวลาอาบน้ำแบบครบสูตร คุณอาจจะเน้นไปที่การล้างจมูก แปรงฟัน และพรมน้ำลงไปในบริเวณที่เริ่มจะมีกลิ่นไม่สู้ดีแล้ว รวมถึงใช้น้ำยาดับกลิ่นในบริเวณที่จำเป็นด้วย ฉีดน้ำหอมสักนิด สำหรับผู้ชายก็ใช้สเปรย์โคโลญจน์ ฉีดไปแถวๆ ลำคอและแผงหน้าอกสักนิด (อย่าฉีดมากเกินไป เพราะน้ำหอมกลิ่นแรงๆ มักจะฉุนเกินไปหากอยู่ในช่วงก้นๆ ขวด) ส่วนผู้หญิง ก็สามารถสเปรย์น้ำหอม หรือใช้โลชั่นกลิ่นหอมๆ ทาบริเวณหน้าอก แขน ขา และลำคอเอาก็ได้ ทำกลิ่นปากให้หอมสดชื่น กันเหนียวเอาไว้ด้วยหมากฝรั่งหรือลูกอมรสมิ้นท์ก่อนจะเริ่มโหมโรง หากคิดว่ามันพอจะช่วยได้นะ แต่หากคุณไม่มีตัวช่วยอะไรเลย ก็ควรบ้วนปากด้วยน้ำเปล่านี่แหละ นอกจากนี้ คุณยังควรสำรวจความนุ่มของปาก และใช้ขี้ผึ้งหรือลิปมันทา หากจำเป็น เพื่อไม่ให้ปากแห้งเกินไป และอย่ากินอะไรที่มีกลิ่นฉุนในระหว่างออกเดท หากคุณมั่นใจว่าจะต้องมีการจูบกันปิดท้าย เติมเมคอัพสักหน่อย (สำหรับผู้หญิง). หาเวลาสักสองสามนาที สำรวจใบหน้าคุณดูก่อนว่า ไม่มีคราบมาสคาร่าเปื้อนเขรอะ และแป้งที่ทาไว้เรียบเนียนเสมอกันทั้งหน้าแล้ว หลีกเลี่ยงการทาลิปสติกหรือลิปกรอสเยอะเกินไป ไม่งั้นแฟนคุณอาจจะได้ลิ้มรสมันอย่างไม่เต็มใจ หากคุณเคยจูบกับแฟนคนนี้หรือกับใครมาบ้างแล้ว ก็สามารถยกระดับไปอีกขั้นด้วยการจูบเหมือนเช่นเคย เพียงแค่เพิ่มเทคนิคที่ระบุไว้ในภาคสอง ต่อเนื่องไปเท่านั้นเอง อย่างไรก็ดี หากคุณยังไม่เคยจูบกับแฟนคนนี้มามากเท่าไรนัก การจะยกระดับไปอีกขั้น ย่อมต้องมีชั้นเชิงมากหน่อย โดยคุณอาจจะทอดสะพานเพื่อเชื้อเชิญด้วยวิธีการ ดังนี้:   หาข้ออ้างในการแนบชิด การพยายามเอาตัวไปใกล้ชิดติดอีกฝ่ายให้มากที่สุดเท่าที่จะทำได้ ถือเป็นการทอดสะพานมากแล้ว คุณอาจเขยิบไปนั่งติดกับเขาขณะอยู่บนโซฟาหรือในรถ หรืออาจจับมือเขาไว้ตอนที่ยืนพลางแนบลำตัวเบียดเข้าไป ถ้าจะให้ดี ก็เพิ่มดีกรีด้วยการสบตากับเขาหรือเธออย่างสุดซึ้งด้วยก็ได้ เปิดเผยเนื้อหนังมังสาสักหน่อย หากคุณสวมเสื้อคลุมหรือแจ็คเก็ตอยู่ ก็ถอดออกอย่างเนียนๆ คุณอาจจะปลดกระดุมเม็ดบนของเสื้อ พับแขนเสื้อ หรือทำท่าดึงผมไปข้างหลังเพื่อให้ลำคอและหน้าอกเผยออกด้วยก็ได้ การจงใจเผยให้เห็นเนื้อหนังมังสาเพิ่มขึ้น เป็นการสื่อให้เห็นว่า คุณรู้สึกผ่อนคลายกับอีกฝ่าย และพร้อมเปิดเผยมากกว่าเดิมหากอยู่กันสองต่อสอง ใช้มือให้เป็นประโยชน์บ้าง ก่อนที่จะเริ่มจูบกัน พยายามแสดงเจตนารมณ์ด้วยการใช้มือเพื่อสร้างอารมณ์ให้ใกล้ชิดกันมากขึ้น เช่น จับมือ อาสานวดคลึงไหล่หรือเท้า เล่นกับเส้นผมของอีกฝ่าย หรือลูบไล้ใบหน้าและลำคอของคุณเอง คนรักหรือแฟนของคุณดูท่าทางอยากจูบมากมั้ย หรือดูช่ำชองเวลาจูบคุณหรือเปล่า มันเป็นครั้งแรกของเขาหรือเธอเหมือนกันหรือไม่ หรือแฟนคุณท่าทางประหม่าและตื่นเต้นกว่าคุณเสียอีก อย่างไรก็ดี หากเขาหรือเธอมีท่าทีอยากจะยกระดับการจู๋จี๋ไปอีกขั้น คุณควรใจเย็นๆ และปล่อยให้พวกเขานำคุณไปเลย แต่หากคุณประเมินดูแล้วว่า คุณเป็นฝ่ายนำมากกว่า ทั้งในการสัมผัสและเล้าโลมทางวาจา ก็สูดลมหายใจเข้าลึกๆ ก่อนที่จะรวบรวมความกล้าทั้งหมดที่คุณมีเอาไว้ แกล้งมั่นใจไปก่อน เดี๋ยวก็ชินไปเอง หากคุณทำเหมือนกับว่า รู้ตัวดีว่ากำลังทำอะไร แฟนคุณก็จะเชื่อว่าคุณเป็นมือโปรจริงๆ นั่นแหละ ค่อยๆ เคลื่อนใบหน้าของคุณเข้าไปหาเป้าหมายช้าๆ พลางสบตาไปเรื่อยๆ จนกว่าจะเหลือระยะห่างแค่ไม่กี่นิ้ว จากนั้น ก็หลับตาและเริ่มจูบได้ หากเขาหรือเธอมีการตอบสนองที่ดี คุณก็อาจจะมีโอกาสยกระดับไปสู่การทำอย่างอื่น แต่หากคุณรู้สึกว่าอีกฝ่ายยื้อยุด ก็ควรจะเก็บความอยากไว้คราวต่อไปแล้วกัน หากนี่เป็นจูบแรกของคุณ คุณอาจจะประหม่าเล็กน้อย แต่พยายามสูดลมหายใจลึกๆ และจูบอีกฝ่ายโดยเอียงใบหน้าเล็กน้อย ซึ่งจะช่วยให้คุณพร้อมสำหรับการใช้ลิ้นเมื่อได้จังหวะเหมาะ สูดลมหายใจลึกๆ ยิ้มนิดๆ และค่อยๆ เคลื่อนเข้าหาแฟนคุณช้า คุณอาจจะทำได้ไม่ดีนักในตอนแรก แต่จำไว้ว่า เขาหรือเธอก็อาจจะกำลังประหม่าไม่แพ้คุณเลย อย่าไปคิดว่าคุณต้องเร่งเครื่องอยู่เสมอเวลาที่กำลังเข้าด้ายเข้าเข็มหรือจูบกันอย่างดูดดื่ม การเว้นจังหวะเพื่อพูดคุยและหัวเราะกันบ้าง หรือจะจิบน้ำแก้ปากแห้ง รวมถึงพักให้ตนเองผ่อนคลายก็ไม่เสียหายอะไร แต่ไม่ได้หมายความว่าให้คุยกันเรื่องการบ้านคณิตศาสตร์ หรือคุยหัวข้อใดๆ ที่ทำให้ต่างฝ่ายอาจหมดอารมณ์ได้นะ เพียงแค่พักหายใจในเวลาที่ต้องการบ้าง อย่าไปฝืน เพราะอีกฝ่ายหนึ่งก็ย่อมต้องการหายใจเหมือนกัน   ผละออกมาเล็กน้อยและส่งยิ้มให้อีกฝ่าย สางผมของเขาหรือเธอเล่น (ได้ทั้งผู้ชายและผู้หญิง) และพยายามอย่าเอามือออกจากการสัมผัสร่างกายของพวกเขา คุณยังอาจเว้นระยะสักพักเพื่อกระซิบข้อความบางอย่างข้างๆ หูอีกฝ่าย ซึ่งลมหายใจอุ่นๆ ที่กระทบใบหูเขาหรือเธอ จะช่วยให้เกิดอาการเร่าร้อนได้อย่างปะทุจุดเดือดทีเดียว จำไว้ว่า เขาหรือเธอย่อมที่จะรู้สึกประหม่าบ้างไม่มากก็น้อย การเอ่ยชมของคุณไม่เพียงแต่จะทำให้พวกเขามั่นใจมากขึ้น แต่มันยังจะช่วยกระตุ้นการจูบแบบจัดหนักต่อไปอีกด้วย   หากคนรักของคุณจูบไม่ค่อยเก่งเท่าไรนัก ก็อดทนไว้ ใช้เทคนิคที่คุณเรียนรู้มานี้ต่อไป ปล่อยให้พวกเขาได้เรียนรู้จากคุณสักพัก หากคนรักของคุณทำบางอย่างให้คุณรู้สึกดี ส่งยิ้มให้เขาหรือเธอและหนุนใจให้พวกเขาทำอีก ด้วยการพูดว่า “ฉันชอบจังเวลาที่คุณ___” หรือหากกำลังเข้าด้ายเข้าเข็มและอยากให้อีกฝ่ายจูบบริเวณนั้นต่อไปมากขึ้น คุณอาจตอบสนองด้วยการกอดรัดหรือบีบมือของคุณให้เขารู้ พร้อมกับครางไปด้วยอย่างเป็นธรรมชาติ (เช่น “อืมมม” เป็นต้น) และอย่าวิจารณ์ทักษะการจูบของเขาหรือเธอ เว้นเสียแต่ว่าคุณทั้งคู่สนิทกันในระดับหนึ่งแล้ว เมื่อคุณพร้อมที่จะกล่าวลาแล้ว ทิ้งท้ายเอาไว้อย่างดูดดื่มเพื่อให้อีกฝ่ายโหยหาอยากจูบกับคุณในครั้งต่อไปอีก ซึ่งระหว่างนี้คุณอาจสัมผัสถึงอารมณ์อันหลากหลายมากมายเต็มไปหมด แต่จงเลือกอารมณ์ที่เป็นบวกและน่าตื่นเต้นที่สุดที่เพิ่งเกิดขึ้น และคุณอาจจะลองทำสิ่งต่อไปนี้เพื่อเป็นการปิดท้าย :  บอกให้อีกฝ่ายรู้ว่าคุณมีความสุขมากกับสิ่งที่เพิ่งผ่านไป ด้วยการพูดว่า “เมื่อกี้นี้สุดยอดไปเลย” แบบเรียบง่ายแค่นี้ ก็ทำให้เขาหรือเธอรู้สึกดีได้มากยิ่งกว่าคำชมที่ประดิดประดอยขึ้นมา พยายามบอกความรู้สึกจริงๆ ของคุณออกไป โดยไม่ต้องกลัวว่าจะฟังดูน้ำเน่าหรือเป็นทางการมากเกินไป จูบปิดท้ายอีกทีหนึ่ง ด้วยความนุ่มนวลและรวดเร็ว โดยเฉพาะอย่างยิ่งหากคุณเพิ่งจู๋จี๋กันไปอย่างร้อนแรงและหนักหน่วงในช่วงท้ายเมื่อสักครู่ จุมพิตหลังมือของเธอ หากคุณเพิ่งจูบอย่างดูดดื่มกับฝ่ายหญิงซึ่งคุณมีความเทิดทูนเป็นพิเศษ  คุณควรสบตาและค่อยๆ ดึงมือเธอขึ้นมาช้าๆ และประกบจูบลงไปบริเวณหลังมือก่อนที่จะล่ำลากัน มันเป็นท่าทีให้เกียรติในแบบคลาสสิก ซึ่งผู้หญิงหลายคนรู้สึกว่า โรแมนติคสุดๆ ทิ้งให้คนรักของคุณโหยหาอาลัยไว้ก่อน บอกไปอย่างนุ่มนวลว่า คุณอยากจะพบเจอเขาหรือเธออีกครั้งจนทนรอแทบไม่ไหว และสื่อให้รู้ว่า สิ่งที่คุณรอไม่ไหวนั้น รวมถึงการจู๋จี๋กันในลักษณะนี้ด้วย ครั้งต่อไปมันย่อมมีการจัดหนักกันมากกว่านี้
หาสถานที่ส่วนตัว. เตรียมแต่งตัวให้น่าหลงใหลเป็นพิเศษ. ทอดสะพานสักนิด. อ่านใจคนรัก. โน้มตัวเข้าไปจูบ. พักหายใจเท่าที่ต้องการ. เอ่ยชมคนรักของคุณว่า เขาหรือเธอจูบเก่งมากแค่ไหน. ค้างไว้ในเวลาที่ดูดดื่ม.
https://www.wikihow.com/Make-Out-for-the-First-Time https://www.wikihow.com/Make-Out-for-the-First-Time
Part One:  Getting Started Part Three: Winding Down